
Futási ellenállások csökkentésének lehetőségei

A TDK dolgozat témája a 2012-es rotterdami Shell Eco-Marathon versenyre a pécsi Team Orca csapat által tervezett alacsony fogyasztású jármű futási ellenállásainak csökkentése.
A Shell Eco-Marathon 1939 óta kerül megrendezésre évente egyszer európai, ázsiai és amerikai csapatok számára. A verseny célja, hogy minél kisebb fogyasztást érjenek el a versenyzők.
Ahhoz, hogy a fogyasztást minimalizálni lehessen, a futási ellenállásokat, név szerint a gördülési-, az emelkedési-, a gyorsítási-, ill. a légellenállást csökkenteni kell. Ezek lehetőségei a számításokból következnek, több olyan paraméter van, melynek változtatásával lényegesen kisebb ellenállások produkálhatók: így például a jármű tömege, a gördülési ellenállás-tényező, valamint a légellenállás tényező és a homlokfelület nagysága. A dolgozat kitér arra is, hogy mennyivel változik meg a futási ellenállás értéke ezen paraméterek változtatásával, mely módszereket célszerű a verseny során alkalmazni a lehető legjobb eredmény eléréséhez.
A dolgozat befejező részének témája a csökkentési lehetőségek alkalmazhatósága a ma és a jövő gépjárműveinél.

